**ՏԵՂԵԿԱՆՔ-ՀԻՄՆԱՎՈՐՈՒՄ**

**ԱՐՏԱՇԱՏ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ԳՈՒՅՔԻ ԿԱՌԱՎԱՐՄԱՆԿԱՐԳԸ ՀԱՍՏԱՏԵԼՈՒ ՄԱՍԻՆ ԱՐՏԱՇԱՏ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 <<Տեղական ինքնակառավարման մասին>>Հայաստանի Հանրապետության օրենքի 59-րդ հոդվածի 1-ին մասի 4-րդ կետի համաձայն՝<< Համայնքի ղեկավարը Արտաշատ համայնքի ավագանուն է ներկայացնում Արտաշատ համայնքի սեփականություն համարվող գույքի կառավարման տարեկան ծրագիրը,դրան համապատասխան տնօրինում է համայնքի սեփականություն հանդիսացող գույքը>>:

Արտաշատ համայնքի ավագանու որոշման նածագիծը մշակելիս հաշվի են առնվել Հայաստանի Հանրապետության հողային և քաղաքացիական օրենսգրքերը,<<Պետական գույքի կառավարման մասին >>Հայաստանի Հանրապետության օրենքը,Հայաստանի Հանրապետության Կառավարության 2001 թվականի ապրիլի 12-ի <<Պետական և համայնքային սեփականություն հանդիսացող հողամասերի օտարման,կառուցապատման իրավունքի և օգտագործման տրամադրման կարգը հաստատելու մասին>> N 286 որոշումը և հողային հարաբերությունները կարգավորող այլ իրավական ակտեր:

Արտաշատ համայնքի ավագանու <<Արտաշատ համայնքի սեփականություն համարվող գույքի կառավարման կարգը հաստատելու մասին>>որոշման ընդունումը նպատակաուղղված է համայնքային գույքի հետագա օգտագործման արդյունավետության բարձրացմանը և համայնքային գույքի օտարումից ստացված միջոցների հաշվին Արտաշատ համայնքի բյուջեի եկամուտների ավելացմանը:

 **ՀԱՄԱՅՆՔԻ ՂԵԿԱՎԱՐ՝ ԿԱՌԼԵՆ ՄԿՐՏՉՅԱՆ**